Document ID: 31995R1461

NEUVOSTON ASETUS (EY) N:o 1461/95,
annettu 22 päivänä kesäkuuta 1995,
nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa annetun asetuksen (EY) N:o 1017/94 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
asetuksen (EY) N:o 1017/94 (2) soveltamisessa on ilmennyt tiettyjä ongelmia; tämän vuoksi on syytä muuttaa mainittua asetusta,
aiemmin yhteisomistuksessa olleiden maiden uudelleenjakamisesta Portugalissa päätettiin tietyissä tapauksissa erittäin myöhään, joten ne tuottajat, joille oikeudet oli palautettu, eivät kyenneet ottamaan uudelleenjaettuja peltolohkoja viljelyyn ennen määräajan päättymistä 31 päivänä joulukuuta 1991, eivätkä siis voineet hyötyä asetuksella (ETY) N:o 1765/92 (3) käyttöön otetusta tukijärjestelmästä tiettyjen peltokasvien viljelijöille; oikeudenmukaisuuden vuoksi olisi kyseisiä maita pidettävä samanlaisina kuin peltoaloja, joille on myönnetty korvauksia,
asetuksessa (EY) N:o 1017/94 vahvistettu eläintiheys hehtaaria kohden voi tulevaisuudessa rajoittaa mahdollisuuksia saada muutetut viljelyalat kannattaviksi vähentäen näin kiinnostusta peltoviljelyalojen käyttötarkoituksen muuttamisohjelmaan; näin ollen on perusteltua antaa tähän ohjelmaan osallistuville tuottajille mahdollisuus nostaa kyseistä tiheyttä säilyttäen periaate suuremmasta laajaperäisyydestä muuttamatta kuitenkaan peltolohkojen alkuperäistä muuttamisastetta karjankasvatukseen, jotta säilytettäisiin mainitun ohjelman tasapaino,
asetuksen (EY) N:o 1017/94 3 artiklan 3 kohdassa alennetaan lypsylehmää kohden myönnettävää palkkiota koskevien oikeuksien määrää, mistä on säädetty naudanliha-alan yhteisestä markkinajärjestelystä 27 päivänä kesäkuuta 1968 annetussa neuvoston asetuksen (ETY) N:o 805/68 (4) 4 d artiklassa, jos kyseessä on peltoalojen muuttaminen lypsylehmien kasvatukseen; tästä alentamisesta aiheutuu huomattavasti vahinkoa kyseisille kasvattajille; muuttamisohjelman taloudellisen tasapainon säilyttämiseksi olisi siis korvattava tämä oikeuksien yksilöllinen alentaminen yleisellä alentamisella, joka tehdään suoraan Portugalin alueellisesta perusviljelyalasta, siten kuin tarkoitetaan asetuksen (ETY) N:o 1765/92 2 artiklassa, ja tämä tapahtuu muuttamisohjelmassa tarkoitettujen enintään 200 000 hehtaarin osalta, ja
tehtävien muutosten vuoksi on myös tarkistettava joidenkin asetuksen (EY) N:o 1017/94 artiklojen sanamuotoa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1017/94 seuraavasti:
1) lisätään 3 artiklan 1 kohtaan alakohta seuraavasti:
"Aiemmin yhteisomistuksessa olleiden ja entisille omistajille tai heidän omaisilleen 1 päivästä tammikuuta 1990 uudelleenjaettujen peltoalojen, joita nämä tuottajat eivät kyenneet ottamaan uudelleen viljelyyn ennen määräajan päättymistä 31 päivänä joulukuuta 1991, voidaan kuitenkin katsoa olevan oikeutettuja asetuksessa (ETY) N:o 1765/92 tarkoitettuihin korvauksiin, siltä osin kuin kyseiset peltoalat vähennetään perusviljelyalasta tämän asetuksen 9 artiklan mukaisesti. Lisäksi toimivaltaisille viranomaisille erikseen perustelluissa tapauksissa edellä mainittu päivämäärä 1 päivä tammikuuta 1990 voidaan muuttaa 1 päiväksi tammikuuta 1989.";
2) korvataan 3 artiklan 2 kohdassa määrä "0,5" ny:ä hehtaaria kohden määrällä "1";
3) korvataan 3 artiklan 3 kohta seuraavasti:
"3. Laajaperäiseen karjankasvatukseen muutettua hehtaaria kohden myönnetään 0,5 ny:ä vastaava määrä palkkio-oikeuksia. Lisäksi, jos kyseessä on viljelyalojen muuttaminen lypsylehmien kasvatukseen, eläinten määrää lisätään seuraavan kalenterivuoden alusta määrällä, joka on 45 prosenttia lypsylehmää kohden vuosittain tämän asetuksen mukaisesti myönnettävien palkkiota koskevien oikeuksien määrästä, naudanliha-alan yhteisestä markkinajärjestelystä annetun asetuksen (ETY) N:o 805/68 4 b artiklassa tarkoitettuun vastaavaan alueelliseen enimmäismäärään asti.";
4) korvataan 4 artiklan toinen luetelmakohta seuraavasti:
"- sitoumus käyttää muutettuja pinta-aloja laajaperäiseen karjankasvatukseen siirtymisen vuoksi";
5) korvataan 8 artiklan b alakohta seuraavasti:
"b) sen valvominen, että tämän asetuksen soveltamisalaan kuuluvat ilmoitetut pinta-alat on asianmukaisesti muutettu edellä vahvistetussa määräajassa laajaperäiseen karjankasvatukseen.";
6) korvataan 9 artikla seuraavasti:
"9 artikla
1. Tämän asetuksen mukaisesti muutettu ja kunkin markkinointivuoden aikana vastaanotettavia hakemuksia vastaava pinta-ala on seuraavan markkinointivuoden alusta vähennettävä alueellisesta perusviljelyalasta tai tarvittaessa asetuksen (ETY) N:o 1765/92 2 artiklan 2 tai 3 kohdassa säädetystä yksittäisestä perusviljelyalasta.
2. Jos viljelyalat muutetaan lypsylehmien kasvatukseen, 1 kohdassa tarkoitetun vähentämisen lisäksi perusviljelyalasta on vähennettävä seuraavan markkinointivuoden alusta hehtaarimäärä, joka on 54 prosenttia vuosittain tuottajille lypsylehmää kohden myönnettävien palkkiota koskevien oikeuksien määrästä.
3. Portugalin viranomaisten on annettava vuosittain komissiolle tiedoksi tämän asetuksen mukaisesti muutettujen viljelyalojen kokonaismäärä perusviljelyalan muuttamiseksi riittävän ajoissa.
4. Muutettuja pinta-aloja on pidettävä samanlaisina kuin asetuksen (ETY) N:o 1765/92 9 artiklassa tarkoitetut pysyvät laitumet."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä kesäkuuta 1995.

Labels: 18
6